**Ministerul Mediului**

**Agenţia Naţională pentru Protecţia Mediului**

**AGENŢIA PENTRU PROTECŢIA MEDIULUI BRĂILA**

**Raport**

privind CALITATEA FACTORILOR DE mediu

judeŢul BrĂila

**APRILIE**

**2019**

# Capitolul 1

# 1. REŢEAUA PENTRU SUPRAVEGHEREA CALITĂŢII AERULUI ÎN JUDEŢUL BRĂILA

# REŢEAUA DE URMĂRIRE A PULBERILOR SEDIMENTABILE

Prelevări la imisii, conform STAS-ului 12574/87, se fac numai la pulberile sedimentabile monitorizate în reţeaua manuală. Aceasta este alcătuită din 10 puncte de control , amplasate astfel:

1. Zona municipiului Brăila - 7 puncte
2. Localitatea Chiscani – 1 punct
3. Localitatea Cazasu – 1 punct
4. Localitatea Vărsătura – 1 punct

Valorile înregistrate în cursul lunii aprilie 2019, pe puncte de prelevare, sunt prezentate în tabelul de mai jos :

|  |  |  |  |  |
| --- | --- | --- | --- | --- |
| Nr. crt. | Punct de monitorizare | **PULBERI SEDIMENTABILE**  **CMA = 17 g/m2/lună** | | |
| Concentraţiamedie lunară | Concentraţia medie pe luna anterioară | **Tendinţa mediei** |
| 1. | Sediu APM | 1,45 | 3,23 | 0,4 |
| 2. | Uzina de apă Brăila | 4,06 | 10,55 | 0,4 |
| 3. | Str. Gen. Gh.Avramescu | 16,90 | 16,82 | 1,0 |
| 4. | Staţia Nord | 4,58 | 5,88 | 0,8 |
| 5. | S.C. Hercules S.A. | 6,83 | 9,08 | 0,7 |
| 6. | Calea Galaţi | 6,25 | 5,47 | 1,1 |
| 7. | Primăria Brăila | 7,37 | 9,19 | 0,8 |
| 8. | Cazasu | 2,78 | 4,42 | 0,6 |
| 9. | Termocentrala Chiscani | 5,71 | 3,1 | 1,8 |
| 10. | Vărsătura | 10,09 | 15,22 | 0,7 |

În aceasta lună nu s-au înregistrat depășiri la acest indicator. Maxima lunară, este în punctul de prelevare str. Gen. Gh.Avramescu.

2. REŢEAUA DE URMĂRIRE A PRECIPITAŢIILOR ATMOSFERICE

Această reţea are ca obiectiv monitorizarea calității aerului și este formată din 5 puncte de recoltare a probelor, amplasate la sediul APM Brăila, la stația automate de monitorizare a dozei gama în timp real și în incinta stațiilor automate de măsurarea calității aerului astfel:

* **Sediul Agenţiei pentru Protecţia Mediului Brăila.**
* **Staţia Brăila 1-** Staţia de monitorizare a calităţii aerului de tip – trafic, care este amplasată pe Calea Galaţi, nr. 52
* **Staţia Brăila 3 -** Staţia de monitorizare a calităţii aerului de tip – suburban, care este situată în Comuna Cazasu, jud. Brăila;
* **Staţia Brăila 4 -** Staţia de monitorizare a calităţii aerului de tip – industrial, care este amplasată pe Şoseaua Baldovineşti (Staţia Nord).
* **Staţia Brăila 5 -** Staţia de monitorizare a calităţii aerului de tip – industrial, care este amplasată în Comuna Chiscani, în vecinătatea SC*.* Termoelectrica S.A.

Pentru monitorizarea calității aerului, în luna aprilie 2019, în punctele de prelevare ale RNMCA, s-a analizat o cantitate medie lunară de 23,3 l/mp.Precipitațiile căzute nu au fost acide, valorile pH-ului situându-se în intervalul 6,88– 7,08 upH.

**2.1 REŢEAUA DE URMĂRIRE A CALITĂŢII APELOR UZATE ÎN CURSURI DE APĂ ŞI CANALIZĂRILE LOCALITĂŢILOR**

Analiza indicatorilor de calitate a apelor uzate a fost efectuată la nivelul judeţului Brăila:

• de către operatorii economici, prin sistemele proprii de automonitorizare;

* în cadrul laboratorului A.P.M – Brăila, conform programului anual de monitorizare

**2.1.1**. **REŢEAUA DE URMĂRIRE A CALITĂŢII APELOR UZATE DE CĂTRE AGENŢII ECONOMICI**

APM - Brăila a primit în cursul lunii aprilie 2019 rezultatele automonitorizării calităţii apelor uzate de la următorii agenţi economici:

* SC” Ceprohart” SA - Brăila
* SC” Vard Brăila” SA - Brăila
* SC” Praktiker Romania” SA - Brăila
* OMV Petrom SA - Brăila
* Consiliul Județean Brăila - Spitalul Județean de Urgență
* SC” Soroli Cola” SA - Brăila
* SC” Bona Avis” SRL - Ianca
* CUP Dunărea Brăila pentru stațiile de epurare Brăila,Movila Miresii,Făurei,Însurăței.

Faţă de concentraţiile maxime admise de Normativele şi actele de reglementare existente s-au înregistrat depăşiri ale indicatorilor monitorizaţi constatate în buletinele de analiză transmise de către ***Compania de Utilităţi Publice „ Dunărea” – Brăila*** după cum urmează:

* la staţia de epurare Movila Miresii: reziduu fix, consum chimic de oxigen (CCOCr), consum biochimic de oxigen (CBO5), azot amoniacal (NH4+) și substanțe extractibile în solvenți organici;
* la stația de epurare Însurăței: azot total (Ntot) și fosfor total (Ptot).

**2.1.2. REŢEAUA DE URMĂRIRE A CALITĂŢII APELOR UZATE DE CĂTRE LABORATORUL APM BRĂILA**

În luna aprilie 2019, Laboratorul de Analiză a Calității Factorilor de Mediu din cadrul A.P.M Brăila a monitorizat agenţi economici ale căror ape rezultate din procesul tehnologic sunt deversate în canalizarea oraşului.

Prin monitorizarea indicatorilor menționați în autorizația de mediu s-au înregistrat următoarele depășiri ale valorilor limită impuse de legislația în vigoare:

* substanțe extractibile cu solvenți organici la : SC Alpiline SRL, SC LGM Carpet Wash SRL, SC, SC Igicol SRL;
* substanțe extractibile cu solvenți organici şi CCOCr: SC Kodera Meat SRL.

# 3. REŢEAUA AUTOMATĂ DE MONITORIZARE A CALITĂŢII AERULUI

Calitatea aerului în judeţul Brăila este monitorizată prin măsurători continue în cinci staţii automate amplasate în zone reprezentative pentru tipurile de staţii existente.

Poluanţii monitorizaţi, metodele de măsurare, valorile limită, pragurile de alertă şi de informare şi criteriile de amplasare a punctelor de monitorizare sunt stabilite de legislaţia naţională privind protecţia atmosferei şi sunt conforme cerinţelor prevăzute de reglementările europene.

Rezultatele înregistrate sunt raportate la valorile limită prevăzute de Legea 104/2011.

Staţia Brăila 1- Staţia de trafic este amplasată pe Calea Galaţi nr. 53.Poluanţii monitorizaţi sunt: SO2, NOx, CO, Pb, PM10, benzen, toluen, o,m,p-xilen, etilbenzen.

Staţia Brăila 2 - Este amplasată în Piaţa Independenţei nr. 1, la distanţă de trafic şi de zone industriale sau surse punctuale mari. Poluanţii monitorizaţi sunt: SO2, NOx, CO, O3, Pb, PM10, PM2,5, benzen, toluen, o,m,p-xilen, etilbenzen.

Staţia Brăila 3 - Staţia este situată în Comuna Cazasu. Poluanţii monitorizaţi sunt: SO2, NOx, CO, O3, Pb, PM10, benzen, toluen, o,m,p-xilen, etilbenzen.

Staţia Brăila 4 - Staţia este amplasată pe Şoseaua Baldovineşti în incinta Staţiei de pompare ape uzate a Companiei de Utilităţi Publice Dunărea – Brăila.Poluanţii monitorizaţi sunt: SO2, NOx, CO, O3, PM10.

Staţia Brăila 5 - Staţia este amplasată în Comuna Chiscani, în vecinătatea SC. Termoelectrica S.A. Poluanţii monitorizaţi sunt: SO2, NOx, CO, O3, PM10, benzen, toluen, o,m,p-xilen, etilbenzen.

**Poluanţii monitorizaţi**

Valorile medii lunare nu au fost calculate unde datele au fost insuficiente.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Staţia | Tipul staţiei | Tip poluant monitorizat | Media | Maxima | Minima | Număr măsurători | U.M. | Limita |
| BR1 | Trafic | SO2 | 6.01 | 15.45 | 4.73 | 684 | μg/m3 | 350 |
| NO | 8.09 | 79.4 | 0.26 | 691 | μg/m3 | 200 |
| NO2 | 23.19 | 73.1 | 6.2 | 691 | μg/m3 | 200 |
| NOx | 35.35 | 192.5 | 11.79 | 691 | μg/m3 | 30/an |
| CO | 0.11 | 1.34 | 0 | 690 | mg/m3 | 10 |
| Benzen | - | - | - | - | μg/m3 | 7 |
| PM10 nef. | - | - | - | - | μg/m3 | 50 |
| PM10 grv. | - | - | - | - | μg/m3 | 50 |
| BR2 | Urban | SO2 | 6.65 | 13.84 | 4.83 | 687 | μg/m3 | 350 |
| NO | 5.34 | 29.18 | 2.97 | 682 | μg/m3 | 200 |
| NO2 | 14.01 | 52.81 | 5.43 | 682 | μg/m3 | 200 |
| NOx | 22.04 | 96.69 | 10.66 | 682 | μg/m3 | 30/an |
| CO | - | - | - | - | mg/m3 | 10 |
| O3 | - | - | - | - | μg/m3 | 120 |
| Benzen | - | - | - | - | μg/m3 | 7 |
| PM10 nef. | - | - | - | - | μg/m3 | 17 |
| PM10 grv. | - | - | - | - | μg/m3 | 50 |
| PM2.5 grv. | - | - | - | - | μg/m3 | 25 |
| BR3 | Suburban | SO2 | 5.15 | 10.43 | 3.16 | 495 | μg/m3 | 350 |
| NO | 4.05 | 13.15 | 2.94 | 691 | μg/m3 | 200 |
| NO2 | 12.8 | 36.83 | 7.28 | 691 | μg/m3 | 200 |
| NOx | 18.9 | 56.61 | 12.74 | 691 | μg/m3 | 30/an |
| CO | 0.13 | 19.46 | 0 | 510 | mg/m3 | 10 |
| O3 | 73.08 | 125.88 | 12.21 | 676 | μg/m3 | 120 |
| Benzen | - | - | - | - | μg/m3 | 7 |
| PM10 nef. | 16.22 | 65.38 | 5.84 | 694 | μg/m3 | 50 |
| PM10 grv. | - | - | - | - | μg/m3 | 50 |
| BR4 | IND1 | SO2 | 4.44 | 7.9 | 2.3 | 445 | μg/m3 | 350 |
| NO | - | - | - | - | μg/m3 | 200 |
| NO2 | - | - | - | - | μg/m3 | 200 |
| NOx | - | - | - | - | μg/m3 | 30/an |
| CO | 0.05 | 0.59 | 0.01 | 691 | mg/m3 | 10 |
| O3 | 47.72 | 99.2 | 4.64 | 688 | μg/m3 | 120 |
| PM10 nef. | 20.95 | 58.95 | 9.68 | 720 | μg/m3 | 50 |
| PM10 grv. | - | - | - | - | μg/m3 | 50 |
| BR5 | IND2 | SO2 | 3.46 | 10.79 | 1.53 | 692 | μg/m3 | 350 |
| NO | 4.01 | 27 | 2.79 | 692 | μg/m3 | 200 |
| NO2 | 8.74 | 43.19 | 3.64 | 692 | μg/m3 | 200 |
| NOx | 14.77 | 74.85 | 9.06 | 692 | μg/m3 | 30/an |
| CO | 0.06 | 0.39 | 0 | 691 | mg/m3 | 10 |
| O3 | 69.16 | 117.97 | 13.34 | 691 | μg/m3 | 120 |
| Benzen | 1.36 | 8.94 | 0.11 | 239 | μg/m3 | 7 |
| PM10 | - | - | - | - | μg/m3 | 50 |

Valorile înregistrate în luna aprilie pentru SO2 s-au situat sub valorile limită admise.

Valorile înregistrate în luna aprilie pentru NO2 s-au situat sub valorile limită zilnice admise de Legea 104/2011.

**Limita la 8 h=10 mg /mc**

Valorile înregistrate în luna aprilie pentru CO, se situează sub valorile limită admise.

Poluantul CO rezultă din arderea incompletă a combustibililor şi alături de benzen este considerat ca făcând parte din categoria poluanţilor specifici rezultaţi din trafic.

În luna aprilie media orară a indicatorului ozon nu a depăşit pragul de informare de 180 μg/m3.

Pentru determinarea pulberilor în suspensie se aplică 2 metode, respectiv metoda automată şi metoda gravimetrică, care de altfel este metoda de referinţă.

În luna aprilie, la indicatorul PM10 (măsurat în sistem continuu) nu s-au înregistrat depăsiri ale valorii limită admise.

În luna aprilie, la indicatorul PM10 (măsurat în sistem gravimetric), nu s-au efectuat măsurători – pompe Fox defecte.

**Evoluţia indicelui general de calitatea aerului**

Conform normativului privind stabilirea indicilor de calitate a aerului în vederea facilitării informării publicului – Ordinul 1095/2007, indicele specific de calitate a aerului reprezintă un sistem de codificare a concentraţiilor înregistrate pentru fiecare dintre poluanţii monitorizaţi: dioxid de sulf (SO2), dioxid de azot (NO2), ozon (O3), monoxid de carbon (CO), pulberi în suspensie (PM 10).

Staţia BR - 1 TRAFIC adresa: Calea Galaţi nr. 53, Brăila

Staţia BR - 2 FOND URBAN adresa: Piaţa Independenţei nr. 1, Brăila

Staţia BR - 3 FOND SUBURBAN adresa: Sat Cazasu

Staţia BR - 4 INDUSTRIAL 1 adresa: Şoseaua Baldovineşti nr. 22,

Staţia BR - 5 INDUSTRIAL 2 adresa Sat Chiscani:

Datele sunt furnizate de staţiile automate din Reţeaua Naţională de Monitorizare a Calităţii Aerului

# CAPITOLUL 3

# REŢEAUA DE RADIOACTIVITATE

Valorile înregistrate la staţia automată de monitorizare a dozei gama se încadrează în limitele fondului natural.

**CAPITOLUL 4**

**REŢEAUA DE SUPRAVEGHERE A CALITĂŢII SOLULUI**

În luna aprilie 2019, conform programului de monitorizare, s-au prelevat probe de sol de la SC Tracon SRL depozitul de deşeuri menajere Muchea.

Rezultatele analizelor principalilor indicatori pentru probele de sol, recoltate pe două adâncimi 0 – 20cm și 20 – 40cm, ne arată următoarele:

* Reacţia solului (pH-ul) pentru probele monitorizate, în această lună, se încadrează în domeniul slab alcalin și are o evoluție descrescătoare în adâncime;
* Conţinutul total de săruri solubile (CTSS) nu prezintă depăşiri ale limitei impuse, solurile monitorizate intrând în categoria solurilor nesalinizate;
* Indicatorii humus și carbon organic au înregistrat valori specifice solurilor ușor poluate si au avut o evoluție descrescătoare în adâncime.

# CAPITOLUL 5

# REŢEAUA DE SUPRAVEGHERE A ZGOMOTULUI URBAN

Conform programului de monitorizare, în luna aprilie 2019 nu s-au efectuat determinări pentru zgomot urban.

# CAPITOLUL 6

# PROTECŢIA NATURII ŞI ARII PROTEJATE

**DOMENIUL BIODIVERSITATE**

* Colaborare cu Serviciul Avize Acorduri Autorizaţii pentru elaborarea actelor de reglementare - s-au analizat 8 documentaţii pentru emitere acte de reglementare, pentru care:
* s-au făcut observaţii în cadrul şedinţelor CAT
* s-au emis puncte de vedere pentru emiterea acordului de mediu pentru:
* înființarea unei ferme de creștere bovine și abator în vecinătatea a două arii naturale protejate care fac parte din rețeaua Natura 2000, parțial suprapuse și anume: situl de importanţă comunitară cod ROSCI0259 şi aria de protecţie specială avifaunisitică cod ROSPA0145, ambele cu denumirea Valea Călmăţuiului
* două proiecte de reabilitare a unor instalații pentru irigații situate în vecinătatea ROSPA0111 Berteştii de Sus - Gura Ialomiţei și ROSCI0389 Sărăturile de la Gura Ialomiţei - Mihai Bravu
* 3 proiecte privind modernizarea transportului electric și regenerarea unor zone urbane degradate din municipiul Brăila
* s-a participat la verificarea amplasamentului pentru proiectele privind transportul electric și regenerare urbană
* s-a participat la un grup de lucru în procedura SEA pentru PUZ Stațiunea Câineni Băi amplasamentul care a generat planul suprapunându –se cu ROSPA0004 Balta Albă-Amara-Jirlău și ROSCI0005 Balta Albă-Amara-Jirlău-Lacul Sărat Câineni, arii naturale protejate care fac parte din rețeaua Natura 2000, parțial suprapuse.
* s-a participat la un grup de lucru organizat de CJ Brăila pentru Plan de Amenajare a Teritoriului Intercomunitar Lacul Sărat Brăila care include și ROSCI0307 Lacul Sărat – Brăila
* Participare la Consiliul Științific al Parcului Natural Balta Mică a Brăilei
* S-a emis o autorizaţie pentru recoltare plante în baza Ord. MMDD nr. 410/2008 pentru aprobarea Procedurii de autorizare a activităţilor de recoltare, capturare şi/sau achiziţie şi/sau comercializare, pe teritoriul naţional sau la export, a florilor de mină, a fosilelor de plante şi fosilelor de animale vertebrate şi nevertebrate, precum şi a plantelor şi animalelor din flora şi, respectiv, fauna sălbatice şi a importului acestora, pentru o persoană fizică.
* S-a verificat şi s-a transmis fişa de evidenţă pentru perioada 01.01.2019-31.03.2019 pentru Parcul Zoologic Brăila, precum și lista colecțiilor pentru anul 2018. S-au completat informațiile corespunzătoare în SIM.
* S-au întocmit capitolele corespunzătoare domeniului din Raportul Fişa judeţului.

**CAPITOLUL 7**

**DOMENIUL DEŞEURI ŞI CHIMICALE**

* Colaborare cu Serviciul Avize Acorduri Autorizaţii pentru elaborarea actelor de reglementare: au fost analizate 10 documentaţii pentru care:
* s-au făcut observaţii în cadrul şedinţelor CAT
* s-au emis 10 puncte de vedere pentru:
* un proiect privind înființarea unei ferme de creștere bovine și abator
* două proiecte de reabilitare a unor instalații pentru irigații
* 3 proiecte privind modernizarea transportului electric și regenerarea unor zone urbane degradate din municipiul Brăila
* un proiect de desființare a unei ferme situate în incinta îndiguită Insula Mare a Brăilei
* autorizarea unei unități de fabricare de construcții metalice și părți componente ale structurilor metalice și fabricarea produselor metalice obținute prin deformare plastic
* autorizarea a două centre de colectare deșeuri nepericuloase
* S-au colectat, validat şi prelucrat datele şi informaţiile necesare, s-au întocmit inventarele specifice şi s-au făcut raportările corespunzătoare privind:
  + fluxul deşeurilor;
  + colectare/tratare vehicule scoase din uz
  + capitolele corespunzătoare domeniului din raportul lunar Fişa judeţului;
  + situatia depozitelor conforme de deșeuri
  + substanțe periculoase
  + statistica deșeurilor
* Au fost validate şi aprobate 10 formulare pentru transportul de deşeuri periculoase care se valorifică/reciclează/elimină în instalaţii din judeţul Brăila, conform HG 1061/2008, pentru aprobarea Procedurii de reglementare şi control al transportului deşeurilor pe teritoriul României. S-au înregistrat în baza de date 68 formulare de expediţie/transport substanţe periculoase.
* Participare la o acţiune de preluare şi distrugere a deșeurilor în cadrul comisiilor de specialitate organizate conform OG [14/2007](file:///C:\Documents%20and%20Settings\Administrator\sintact%203.0\cache\Legislatie\temp1115056\00120442.htm) pentru reglementarea modului şi condiţiilor de valorificare a bunurilor intrate, potrivit legii, în proprietatea privată a statului şi a normelor metodologice de aplicare stabilite prin HG 371/2007 Republicată.
* Au fost acordate operatorilor economici consultaţii tehnice pentru diferite tematici privind gestiunea deşeurilor corespunzătoare inventarelor sau raportărilor realizate pe parcursul lunii sau conform altor solicitări de informaţii din partea publicului interesat, în domeniul de activitate, statistica deșeurilor, înscrierea în SIM, completarea datelor în SIM.

# CAPITOLUL 8

**POLUĂRI ACCIDENTALE**

În cursul lunii Aprilie 2019 la APM Brăila nu s-au raporta tpoluări accidentale produse pe raza jud.Brăila.

**Director executiv**

**Ciprian CUZMIN**

Şef Serviciu Monitorizare și Laboratoare,

Nicoleta ROADEVIN

Întocmit - Aurel BĂNUȚĂ